CELEX: 32016D2061
Language: ro
Date: 2016-11-23 00:00:00
Title: Decizia de punere în aplicare (UE, Euratom) 2016/2061 a Comisiei din 23 noiembrie 2016 de modificare a Deciziei 90/180/Euratom, CEE de autorizare a Țărilor de Jos să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA [notificată cu numărul C(2016) 7441]

25.11.2016   
            
            
               RO
            
            
               Jurnalul Oficial al Uniunii Europene
            
            
               L 319/43
            
         DECIZIA DE PUNERE ÎN APLICARE (UE, Euratom) 2016/2061 A COMISIEI
   din 23 noiembrie 2016
   de modificare a Deciziei 90/180/Euratom, CEE de autorizare a Țărilor de Jos să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA
   
      
         [notificată cu numărul C(2016) 7441]
      
   
   (Numai textul în limba neerlandeză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
   după consultarea Comitetului consultativ privind resursele proprii,
   întrucât:
   
               (1)
            
            
               În temeiul articolului 371 din Directiva 2006/112/CE a Consiliului (2), Țările de Jos pot să scutească în continuare, în condițiile aplicabile în statul membru în cauză la 1 ianuarie 1978, operațiunile prevăzute în anexa X partea B; operațiunile respective trebuie luate în considerare pentru determinarea bazei resurselor proprii TVA.
            
         
               (2)
            
            
               Prin Decizia 90/180/Euratom, CEE a Comisiei (3), Țările de Jos sunt autorizate să utilizeze estimări aproximative pentru operațiunile prevăzute în anexa X partea B punctul 13 la Directiva 2006/112/CE.
            
         
               (3)
            
            
               În scrisoarea lor din 7 decembrie 2015 (4), Țările de Jos au solicitat retragerea autorizării lor pentru calculul bazei resurselor proprii TVA pentru operațiunile prevăzute în anexa X partea B punctul 13 la Directiva 2006/112/CE, întrucât acestea nu mai sunt necesare ca urmare unei modificări survenite în legislația națională cu efect de la 1 aprilie 2012. Autorizarea ar trebui retrasă conform solicitării Țărilor de Jos.
            
         
               (4)
            
            
               Așadar, este oportun să se modifice Decizia 90/180/Euratom, CEE în consecință,
            
         ADOPTĂ PREZENTA DECIZIE:
   Articolul 1
   Articolul 2 punctul 6 din Decizia 90/180/Euratom, CEE se abrogă.
   Articolul 2
   Prezenta decizie se adresează Regatului Țărilor de Jos.
   
      Adoptată la Bruxelles, 23 noiembrie 2016.
      
         
            Pentru Comisie
         
         Kristalina GEORGIEVA
         
            Vicepreședinte
         
      
   
   
      (1)  JO L 155, 7.6.1989, p. 9.
   
      (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
   
      (3)  Decizia 90/180/Euratom, CEE a Comisiei din 23 martie 1990 de autorizare a Țărilor de Jos să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA (JO L 99, 19.4.1990, p. 30).
   
      (4)  Ares(2015)5692366.